stanford-oval/wikipedia huggingface dataset:
Kotkan Satama
Liikenne ja henkilöstö

Liikennemäärältään Kotkan satama oli Suomen toiseksi suurin yleissatama vuonna 2008. Liikennemäärästä viennin osuus oli 43,6 %, tuonnin 25,3 %, kauttakulun 29 % ja kotimaan liikenteen 2,1 %. Konttiliikenteessä Kotkan satama oli vuonna 2008 Suomen suurin, jonka kautta kulki noin 40 % Suomen satamien konttiliikenteestä ja myös autojen tuonti- ja transitosatamana se oli Suomen suurin.
Kotkan satamasta on säännölliset yhteydet muun muassa Göteborgin, Tallinnan, Lyypekin, Hampurin, Bremenin, Amsterdamin, Rotterdamin, Tilburyn, Hullin, Pietarin ja Antwerpenin satamiin.
Kotkan Sataman palveluksessa oli keskimäärin 60 henkilöä vuonna 2008. Käytännön työ satamassa tehdään yli sadan yrityksen kanssa ja satama-alueella työskentelee eri yritysten työntekijöitä yli 3 000.
Terminaalit

Kotkan Satama Oy:n satamiin kuului neljä satamanosaa eli Mussalon satama, Hietasen satama (mukaan lukien Hietanen Etelä), Kantasatama ja Sunilan satama (yhteisomistuksessa Sunila Oy:n kanssa). Tonnimäärältään suurimmat satamat olivat Mussalo ja Hietanen. Satamat kuuluvat nykyisin Haminakotka Satama Oy:n satamanosiin.
Mussalon satamassa on kontti-, irtolasti- ja nesteterminaalit sekä laaja logistiikka-alue.
Konttiterminaali, laitureita 1 792 m, kulkusyvyys 10,0–12,0 m.
Bulk-terminaali, laitureita 600 m, kulkusyvyys 13,5–15,3 m.
Nesteterminaali, kulkusyvyys 10,0–13,5 m.
Hietasen satama, laitureita 1 081 m, kulkusyvyys 7,9–10,0 m.
Hietanen Etelä (Puolanlaituri), laitureita 360 m, kulkusyvyys 8,5 m.
Kantasatama, laitureita 962 m, kulkusyvyys 7,7–10,0 m.
Sunilan satama, laitureita 400 m, josta Sunila Oy:llä 200 m, kulkusyvyys 6,0–7,9 m.
Aiheesta muualla

Kuvia tai muita tiedostoja aiheesta Kotkan Satama Wikimedia Commonsissa
Kantasatamaa Merikeskus Vellamon katolta nähtynä.
Adam Clayton

| Adam Clayton |
| --- | --- |
 Adam Clayton esiintymässä U2:n Innocence + Experience Tour -kiertueella vuonna 2015.
Henkilötiedot
Koko nimi:  Adam Charles Clayton
Syntynyt: 13. maaliskuuta 1960 (ikä 64)
Ammatti:  muusikko, lauluntekijä
Puoliso:  Mariana Teixeira
Muusikko
Laulukielet:  englanti
Aktiivisena:  1976–
Tyylilajit:  rock, post-punk
Soittimet:  basso, kitara, syntetisaattori, laulu
Yhtyeet:  U2, Passengers, Automatic Baby
Levy-yhtiöt:  Island Records, Interscope Records, Mercury Records
  [ Muokkaa Wikidatassa ] [ ohje ]  
Adam Charles Clayton (s. 13. maaliskuuta 1960 Chinnor, Oxfordshire, Englanti, Yhdistynyt kuningaskunta) on irlantilainen muusikko ja lauluntekijä, joka tunnetaan parhaiten irlantilaisen U2-yhtyeen basistina ja perustajajäsenenä. Claytonin soittotyyli on saanut vaikutteita muun muassa reggaesta ja Motown-musiikista. Claytonin bassonsoittoa voi kuulla esimerkiksi seuraavissa U2:n kappaleissa: ”Gloria”, ”New Year’s Day”, ”Bullet the Blue Sky”, ”With or Without You”, ”Mysterious Ways”, ”Get on Your Boots” ja ”Magnificent”.
Clayton on toiminut myös U2:n ulkopuolella. Hän levytti U2:n rumpali Larry Mullen Jr.:n kanssa tunnusmusiikin elokuvaan Vaarallinen tehtävä, ja perusti vuonna 1993 Mullenin sekä R.E.M.-yhtyeen Michael Stipen ja Mike Millsin kanssa kokoonpanon Automatic Baby.
U2:n jäsenenä Clayton on voittanut urallaan muun muassa 22 Grammy-palkintoa ja Parhaan kappaleen Golden Globe -palkinnon. Hänet on myös lisätty U2:n jäsenenä Rock and Roll Hall of Fameen vuonna 2005.
Elämä

Adam Clayton syntyi Brian ja Jo Claytonin ensimmäisenä lapsena 13. maaliskuuta 1960 Chinnorin kylässä, Oxfordshiressa. Hänen ollessaan viisivuotias perhe muutti Malahideen, Irlantiin, lähelle Dublinia. Clayton aloitti koulunkäyntinsä yksityiskoulussa. Myöhemmin Clayton kävi Mount Temple High Schoolia, jossa hän tapasi tulevat U2-yhtyetoverinsa Paul ”Bono” Hewsonin, David ”The Edge” Evansin ja Larry Mullen Jr:n.
Mullen etsi ilmoituksella muusikkoja uuteen yhtyeeseen, ja kiinnostunut Clayton meni lopulta harjoituksiin. Koesoitto oli onnistunut, ja U2 syntyi. Aluksi yhtye tunnettiin nimellä Feedback ja sittemmin The Hype. Adam Clayton toimi hetken yhtyeen managerina, kunnes he palkkasivat kokeneemman managerin, Paul McGuinnessin.
Clayton avioitui brasialaisen mallin Mariana de Carvalhon kanssa vuonna 2013. Heillä on vuonna 2010 syntynyt poika. Vuonna 1993 Clayton oli puolen vuoden ajan kihloissa Naomi Campbellin kanssa. Clayton on puhunut julkisuudessa päihde- ja mielenterveysongelmistaan, joista hän kärsi 1980–1990-luvuilla.
Musiikki

Vuoden 1983 singlen "Sunday, Bloody Sunday" b-puolella olevalla kappaleella "Endless Deep" hän laulaa harvinaisen lauluosuuden.
Adam ja Bono osallistuivat vuonna 1984 Band Aid -hyväntekeväisyyssinglen "Do They Know It's Christmas?" tekemiseen. Bono lauloi ja Adam soitti bassoa.
Albumilla Original Soundtracks 1 hän lausuu kappaleen "Your Blue Room" viimeisen säkeen.
Adam voitti parhaan basistin Orville H. Gibson Guitar -palkinnon vuosina 2001 ja 2002.
Adamilla ei ollut mitään varsinaista musiikkikoulutusta ennen kuin vuonna 1996.
Adam soitti bassoa Robbie Robertsonin albumilla Robbie Robertson (1987) ja on osallistunut Maria McKeen albumien tekoon.
Daniel Lanoisin levyltä Acadie löytyvillä kappaleilla "Still Water" ja "Jolie Louise" hän soittaa myös bassoa.
Adam ja Larry Mullen Jr osallistuivat Nanci Griffithsin albumilta "Flyer" löytyvien kappaleiden "These Days in an Open Book", "Don't Forget About Me", "On Grafton Street" and "This Heart" tekemiseen.
Yhdessä kanssa Mullenin kanssa Clayton levytti vuonna 1996 tunnusmusiikin elokuvaan Vaarallinen tehtävä. Kappale nousi niin Britannian singlelistan kuin Yhdysvaltain Billboard Hot 100 -singlelistan seitsemänneksi, ja se oli myös ehdokas Grammy-palkinnon saajaksi kategoriassa Best Pop Instrumental Performance. Vuonna 1993 Mullen ja Clayton muodostivat R.E.M.-yhtyeen Michael Stipen ja Mike Millsin kanssa kokoonpanon Automatic Baby, joka esitti oman versionsa U2:n kappaleesta ”One” Yhdysvaltain presidentti Bill Clintonin virkaanastujaisissa. Kokoonpanon nimi Automatic Baby on viittaus R.E.M.:in vuoden 1992 albumiin Automatic for the People ja U2:n vuoden 1991 albumiin Achtung Baby.
Aiheesta muualla

Adam Clayton Internet Movie Databasessa. (englanniksi)
Kuvia tai muita tiedostoja aiheesta Adam Clayton Wikimedia Commonsissa
U2
| --- | --- |
Studioalbumit:   Boy  October  War  The Unforgettable Fire  The Joshua Tree  Rattle and Hum  Achtung Baby  Zooropa  Pop  All That You Can’t Leave Behind  How to Dismantle an Atomic Bomb  No Line on the Horizon  Songs of Innocence  Songs of Experience  Songs of Surrender 
Livealbumit:   Under a Blood Red Sky  Rattle and Hum  Hasta La Vista Baby!  U2.COMmunication  Zoo TV Live  Go Home Live From Slane Castle Ireland CD 
Kokoelmat:   The Best of 1980–1990  The Best of 1990–2000  U218 Singles 
EP:t:   Three  Wide Awake in America  Please; Popheart Live EP  7  Exlusive  Early Demos  Live from Under the Brooklyn Bridge  Wide Awake in Europe  Europa EO 
Singlet:   ”U23”  ”Another day”  ”11 O'clock, tick, tock”  ”A day without me”  ”I will follow”  ”Fire”  ”Gloria”  ”A celebration”  ”'I will follow (live)”  ”New Year’s Day”  ”Sunday bloody sunday”  ”Two hearts beat as one”  ”'"40"”  ”Pride (in the name of love)”  ”The unforgettable fire”  ”With or Without You”  ”I still haven't found what I'm looking for”  ”Where the streets have no name”  ”In God's country”  ”One tree hill”  ”Desire”  ”Angel of Harlem”  ”When love comes to town”  ”All I Want Is You”  ”The fly”  ”Mysterious Ways”  ”One”  ”Even better than the real thing”  ”Who's gonna ride you wild horses”  ”Lemon”  ”Stay (Faraway, So Close!)”  ”Hold me, thrill me, kiss me, kill me”  ”Miss Sarajevo”  ”Discothèque”  ”Staring at the sun”  ”Last night on earth”  ”Please”  ”If God will send his angels”  ”Mofo”  ”Sweetest thing”  ”Beautiful Day”  ”Stuck in a moment you can't get out of”  ”Walk on”  ”Elevation”  ”Electrical storm”  ”Vertigo”  ”Sometimes you can't make it on your own”  ”All because of you”  ”City of blinding lights”  ”Original of the species”  ”One”  ”The saints are coming”  ”Window in the skies”  ”Get on Your Boots”  ”Magnificent”  ”I'll go crazy if I don't go crazy tonight”  ”I Will Follow”  ”Blow Your House Down”  ”Ordinary Love”  ”Invisible ((RED) edit)”  ”The Miracle (of Joey Ramone)”  ”Every Breaking Wave”  ”Song for Someone”  ”Red Hill Mining Town (2017 Mix)”  ”You're the Best Thing About Me”  ”Get Out of Your Own Way”  ”Love Is Bigger Than Anything in Its Way”  ”Ahimsa”  ”Your Song Saved My Life”  ”Pride (In the Name of Love)”  ”With or Without You”  ”One”  ”'Beautiful Day”  ”Atomic City” 
Videoalbumit:   U2 Live at Red Rocks: Under a Blood Red Sky'  The Unforgettable Fire Collection  Rattle and Hum  Achtung Baby: The Videos, the Cameos, and a Whole Lot of Interference from Zoo TV  Zoo TV: Live from Sydney  PopMart: Live from Mexico City  The Best of 1980–1990  Elevation 2001: Live from Boston  The Best of 1990–2000  U2 Go Home: Live from Slane Castle  Vertigo 2005: Live from Chicago  Vertigo 05: Live from Milan  U218 Videos  U2 3D  Linear  U2 360° at the Rose Bowl  From the Sky Down  Innocence + Experience: Live in Paris  eXPERIENCE + iNNOCENCE: Live in Berlin
975

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Kuolleita

8. heinäkuuta - Englannin kuningas Edgar
Adam Green

Adam Green -nimisiä henkilöitä ovat:
Adam Green (s. 1975), yhdysvaltalainen televisio-elokuvaohjaaja, näyttelijä, käsikirjoittaja ja tuottaja
Adam Green (s. 1981), yhdysvaltalainen laulaja ja lauluntekijä
Adam Green (s. 1990), yhdysvaltalainen alamäkiluistelija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Adam Green”, voi hakea sivunnimihaulla, laajalla sivunnimihaulla tai tekstihaulla.
970-luku

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Tapahtui vuosikymmenen aikana

Eerik Voittoisasta tuli Ruotsin kuningas
Adam Green (alamäkiluistelija)

| Adam Green> Henkilötiedot |
| --- | --- |
Syntynyt: 23. elokuuta 1990 Cleveland, Ohio
Kansalaisuus:   Yhdysvallat
Uran tiedot
Laji:  alamäkiluistelu
Kilpauran kesto:  2010-
Saavutukset
Voitot:  0
Palkintokorokkeella:  0
 Tietolaatikko päivitetty 25. tammikuuta 2015 
Adam Green (s. 23. elokuuta 1990 Cleveland) on yhdysvaltalainen alamäkiluistelija. Hän debytoi alamäkiluistelun MM-sarjassa Red Bull Crashed Icessä Münchenin kilpailussa vuonna 2010. Greenin paras sijoitus yksittäisessä kilpailussa on selviytyminen 16 parhaan joukkoon Saint Paulin osakilpailussa vuonna 2013. Green on pelannut nuorempana myös jääkiekkoa kolmentoista vuoden ajan.
Klampenborg

Arne Jacobsenin suunnittelema uimavartijan torni Bellevue Beachilla.
Klampenborg on Kööpenhaminan pohjoinen esikaupunki Gentoften kunnassa Tanskassa. Se sijaitsee Juutinrauman rannalla Taarbækin ja Skovshovedin välissä. Muiden Juutinrauman rantakaupunkien tavoin se on vaurasta omakotialuetta.
Nähtävyyksiä

Klampenborg tunnetaan monista arkkitehti Arne Jacobsenin suunnittelemista kohteista. Näitä ovat Bellevue Beach, Bellavista-asuinalue ja Bellevue-teatteri, jotka kaikki ovat varhaisen tanskalaisen modernismin edustajia vuosilta 1932–1936. Jacobsenin suunnittelemassa ravintolarakennuksessa avattiin ison remontin jälkeen 2009 Jacobsen-niminen ravintola, joka on saanut hyviä arvioita.
Bellevue Beachin ansiosta Klampenborg on ollut myös suosittu kesäinen lomakohde, mutta kööpenhaminalaiset kävijät ovat vähentyneet Amagerin saaren rantapuiston ja Kööpenhaminan satamakylpylän valmistuttua.
Klampenborgista on pääsy suureen Dyrehaven-puistoon, josta on tullut yksi Kööpenhaminan alueen suosituimmista luontokohteista peuroineen ja vanhoine tammineen. Sen vieressä on Dyrehavsbakken eli ”Bakken”, maailman vanhin yhä toiminnassa oleva huvipuisto.
Aiheesta muualla

Herttainen kesäpäivä Klampenborgissa, Kuva, 17.08.1938, nro 17, s. 26, Kansalliskirjaston digitaaliset aineistot
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Klampenborg
Klampenborgin rautatieasema.
Sisäänkäynti Jægersborg Dyrehaveniin, joka valittiin osaksi Tanskan kulttuurikaanonia.
Käännös suomeksi
Krauss-Maffei

| Krauss-Maffei |
| --- | --- |

Perustettu:  1931
Toimiala:  teollisuus
Tuotteet:  mm. ruiskuvalukoneet
Omistaja:  ChemChina
Infobox OKVirheellinen NIMI-arvo: 
Yrityksen tunnus rakennuksen seinässä.
Krauss-Maffei on saksalainen teollisuusyhtiö, joka valmistaa muun muassa ruiskuvalukoneita. Yhtiön puolustustarvikkeita, kuten taisteluajoneuvoja valmistanut osasto yhdistyi Wegmann & Co.:n kanssa omaksi yhtiökseen, joka sai nimekseen Krauss-Maffei Wegmann.
Historia

Krauss-Maffei sai alkunsa vuonna 1931, kun kaksi müncheniläistä teollisuusyritystä Maffei (perustettu 1838) ja Krauss & Co. (perustettu 1860) yhdistyivät. Molemmat olivat Saksan johtavia vetureita valmistavia tehtaita. Maffei valmisti myös muita höyrykäyttöisiä kulkuneuvoja ja myöhemmin yritys valmisti polttomoottorikäyttöisiä vetureita ja linja-autoja 1960-luvulle saakka.
Krauss-Maffei valmisti muutamia diesel-hydraulisia vetureita koekäyttöön yhdysvaltalaisille rautatieyhtiöille. Southern Pacific Railroad ja Denver and Rio Grande Western Railroad koekäyttivät niitä, mutta ne eivät soveltuneet niiden käyttöön. Vuonna 1963 Krauss-Maffei aloitti Leopard-taistelupanssarivaunun tuotannon ja vuonna 1973 sen seuraajan, Leopard 2:n tuotannon. 1970-luvulla yritys osallistui Transrapid-junan kehitystyöhön. Vuonna 1999 Krauss-Maffei sulautui Mannesmann DEMAG -yhtiön kanssa. Panssariajoneuvojen valmistaja Wegmannin sulauduttua yhtiöön nimeksi tuli Krauss-Maffei Wegmann, joka erotettiin omaksi yhtiökseen.
Tammikuussa 2016 China National Chemical (ChemChina) osti KraussMaffein miljardin dollarin hinnalla.
Koviot

| Koviot |
| --- | --- |
 Mukulakovio (Scleria bulbifera)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Koviot Scleria  P.J.Bergius
Katso myös
   Koviot Wikispeciesissä   Koviot Commonsissa 
Infobox OKNimi-testi OK: 
Koviot (Scleria) on sarakasvien (Cyperaceae) heimoon kuuluva kasvisuku. Sukuun kuuluu 253 lajia.
Suurin osa koviolajeista on monivuotisia, mutta sukuun kuuluu myös yksivuotisia lajeja. Kovioita tavataan laajalti ympäri maapalloa trooppisilla sekä muilla lämpimillä alueilla.
Kovioiden varret ovat suunnilleen kolmisärmäisiä ja lehdet ohuita sekä pitkulaisia. Kovioiden kukinto on useasta tähkylämäisestä osakukinnosta koostuva kokonaisuus, jossa kukat ovat yksineuvoisia. Emikukat ovat kolmeluottisia, ja kovioiden hedelmä on pähkylä. Pähkylät ovat väriltään usein vaaleita, harmahtavia tai joskus lähes mustia.
Lajeja

Scleria angusta
Scleria bracteata
Scleria bulbifera – mukulakovio
Scleria ciliata
Scleria distans
Scleria foliosa
Scleria hirtella
Scleria hispidula
Scleria latifolia
Scleria laxa
Scleria lithosperma
Scleria melanotricha
Scleria microcarpa
Scleria pauciflora
Scleria purpurascens
Scleria secans
Scleria terrestris
Scleria testacea
Aiheesta muualla

ITIS: Scleria (englanniksi)
United States Department of Agriculture (USDA): Scleria (englanniksi)
Flora of China: Scleria (englanniksi)
Kratylos

Kratylos (Κρατυλος, 400-luvun loppu eaa.) oli antiikin Kreikkalainen filosofi. Hän oli kotoisin Ateenasta. Hän oli Sokrateen nuorempi aikalainen. Platonin dialogi Kratylos on nimetty hänen mukaansa. Dialogissa hän keskustelee Sokrateen kanssa kielestä.
Kratyloksen sanotaan olleen Herakleitoksen oppilas. Aristoteleen mukaan hän oli Platonin ensimmäinen filosofian opettaja. Kratylos kehitti äärimmäisen ja radikaalin herakleitoslaisuuden jonka mukaan millään ei ollut pysyvyyttä. Herakleitoksen kerrotaan sanoneen, ettei kukaan voi astua samaan jokeen kahdesti, sillä sen enemmän astuja kuin jokikaan ei ole toisella kerralla sama. Kratyloksen kerrotaan puolestaan menneen pidemmälle ja sanoneen, ettei kukaan voinut astua samaan jokeen kertaakaan. Aristoteleen mukaan Kratylos hylkäsi syvällisen oivalluksensa seurauksena puheen, koska jatkuva muutos teki järkevän keskustelun mahdottomaksi. Hän rajoitti keskusteluun osallistumisensa sormensa heiluttamiseen (Metafysiikka 1010a10–15). Platon käsittelee samaa kielen mahdottomuuden teemaa Theaitetoksessa (179d-180c.)
Kirjallisuutta suomeksi

Platon: Kratylos teoksessa Teokset 2. Toinen painos. Helsinki: Otava, 1999.
Adam Hammill

Adam Hammill (s. 25. tammikuuta 1988) on englantilainen jalkapalloilija, joka on vuodesta 2020 lähtien edustanut Irlannin Valioliigassa pelaavaa Derry Cityä. Hän on pelipaikaltaan keskikenttäpelaaja, mutta pelaa välillä myös hyökkääjänä.
Hammill opiskeli Liverpoolin kuuluisassa nuorisoakademiassa, josta on valmistunut mm. Robbie Fowler, Michael Owen, Jamie Carragher ja Steven Gerrard. Hamill ei kuitenkaan ikinä pelannut Liverpoolin edustusjoukkueessa.
Hammill oli mukana voittamassa nuorten FA Cupia Liverpoolin nuorisojoukkueessa kaudella 2005–2006.
Kitkiäisvaaran tuulivoimapuisto

| Kitkiäisvaaran tuulivoimapuisto |
| --- | --- |
Valtio:  Suomi
Sijainti:  Tornio
Koordinaatit:  66°08′24″N, 24°03′11″E
Sähköverkkoon:  2013 
Valmistunut:  2014 
Perustaja:  Tuuliwatti Oy
Rakennuttaja:  Tuuliwatti Oy
Omistaja:  Tornio Kitkiäisvaara Tuuli Ky
Operaattori:  St1 Oy
Tuulivoimapuisto
Nimi:  Helmi, Iina, Vendla, Antti, Eemi, Eero, Konsta, Tuukka 
Tyyppi:  maatuulivoimalaitos
Korkeus:  105–120 m 
Pinta-ala:  1,4 km² 
Tuulivoimalat:  8 × Gamesa G128 (4,5 MW) 
Kapasiteetti:  36 MW  
 fiKitkiäisvaaran tuulivoimapuisto 
Kitkiäisvaaran tuulivoimapuisto on Lapin Tornion Mustajärvellä sijaitseva tuulivoimapuisto, jossa toimii 8 tuulivoimalaitosta. Niiden kokonaiskapasiteetti on 36 megawattia. Tuulivoimapuiston on rakentanut Tuuliwatti Oy, sen omistaa Tornio Kitkiäisvaara Tuuli Ky, joka on Exilion Tuulen tytäryhtiö, ja sitä operoi St1 Oy.
Tuulivoimalaitokset olivat valmistuessaan lyhyen aikaa Suomen suurimpia tuulivoimalaitoksia.
Yleistä

Mustajärven kulmakunta sijaitsee neljän kilometrin päässä Tornionjoesta itään. Kylän koillispuolella kohoaa pieni Kikkiäisvaara ja sen vierellä matalampi Kotavaara. Vaara-alue on pääasiassa metsätalouskäytössä ja lähin asutus sijaitsee Mustajärvellä . Tuulipuistoon nousee Mustajärveltä huoltotie. Tuulipuiston pituus on 2,1 kilometriä, leveys 1,5 kilometriä, ja kaikki voimalaitokset sisällensä sulkevan alueen pinta-ala on 1,4 neliökilometriä. Kikkiäisvaaralla sijaitsee kaksi voimalaa, Kolmensatimenmaalla kaksi, Ala-Kivijängällä yksi, Kotavaaralla kaksi ja Lintamaalla yksi tuulivoimalaitos.
Tuulivoimalaitokset ovat espanjalaisen Gamesan valmistamaa G128/4500-mallia, jonka napakorkeus on 76 metriä , tuuliturbiinin halkaisija 128 metriä ja kapasiteetti on 4,5 megawattia. Voimalat sijaitsevat 105–120 metrin korkeudella mpy., joten siivet pyyhkäisevät 245–260 metrin korkeudella.
Voimaloiden tuottama sähkö johdetaan yleensä maakaapeleissa sähköasemalle. Tällainen sähköasema on merkitty osayleiskaavassa Mustajärven luoteispuolelle 110 kilovoltin linjan viereen. Sama sähköasema erottuu myös Karttapaikan ilmavalokuvissa.
Historiaa > Suunnittelu ja rakentaminen

Tornion kaupunginvaltuusto hyväksyi osayleiskaavan tuulivoimapuiston rakentamiseksi lokakuussa 2012. Helmikuussa 2013 uutisoitiin, että tuulipuistoon aletaan rakentaa seitsemän tuulivoimalaa. Nämä seitsemän on myös huomioitu tuulivoimaa seuraavalla thewindpower.net sivustolla. Työ keskeytyi talven ajaksi ja sitä jatkettiin toukokuussa 2014. Silloin viimeisteltiin perustusten ja tornien betoniosien valamista sekä tornien metalliosien, konehuoneiden ja tuuliturbiinien asentamista. Uutisen mukaan ensimmäinen voimalaitos valmistuisi toukokuun aikana ja näiden sähköntuotanto alkaisi kesäkuussa. Voimaloita tulisikin nyt kahdeksan kappaletta. Tuulipuisto valmistui heinäkuussa 2014.
Historiaa > Melu ja valot

Tuulivoimapuisto sijaitsee huomattavasti ylempänä kuin Mustajärven asutus, joten äänellä on esteetön kulku alas. Lähin voimalaitos toimii 1,4 kilometrin etäisyydellä asutuksesta. Melusta on valitettu, sillä sen vaikutukset mainittiin tuulipuiston koillispuolelle suunnitellussa Karhakkamaan tuulivoimapuiston YVA-menettelyssä. Toinen valituksen aihe on lentoestevalot, jotka vilkkuessaan häiritsevät matkailua Suomen ja Ruotsin puolella.
Historiaa > Uutiset

Kun Tuuliwatti Oy hajosi marraskuussa 2020, jaettiin yhtiön omistukset St1 Nordic Oy:n ja samaan aikaan S-Voima Oy:n perustamalle Gigawatti Oy:n kesken. St1 myi kaikki omistuksensa Exilion Tuuli Ky:lle, mutta jatkoi kuitenkin joidenkin tuulipuistojen operointia. Tämäkin tuulivoimapuistoa operoi St1 Oy.
Omistaja suoritti vuonna 2021 laajan operaation, jossa se kävi läpi kolmen omistamansa tuulivoimapuiston, eli Salon Märynummen, Porin Peittoon ja Tornion Kitkiäisvaaran tuulivoimapuiston, tuuliturbiinin siipiä ja päätyi vaihtamaan niistä 45. Poistetut siivet pilkottiin Suomessa ja kuljetettiin Saksaan kierrätettäväksi.
Huomioita

1 2  Suoraa lähdettä tuulivoimalaitoksien napakorkeudesta ei ole ollut saatavilla. Voimaloiden korkeus 140 metriä mainitaan Karhakkamaan tuulivoimapuiston 400 kilovoltin voimajohdon YVA-menettelyssä arviointisuunnitelman lausunnossa. Kun huomioidaan tuuliturbiinin halkaisija 128 metriä, tulee napakorkeudeksi noin 140 - 128/2 eli 76 metriä ja voimaloiden pyyhkäisykorkeudeksi 245–260 metriä.
Aiheesta muualla

Tornio Kitkiäisvaara Tuuli Ky, Exilion Tuuli Ky:n tytäryhtiön verkkosivu